CELEX: 62017CN0381
Language: mt
Date: 2017-06-26 00:00:00
Title: Kawża C-381/17: Rikors ippreżentat fis-26 ta’ Ġunju 2017 – Il-Kummissjoni Ewropea vs Ir-Repubblika tal-Kroazja

28.8.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 283/27
            
         Rikors ippreżentat fis-26 ta’ Ġunju 2017 – Il-Kummissjoni Ewropea vs Ir-Repubblika tal-Kroazja
   (Kawża C-381/17)
   (2017/C 283/37)
   Lingwa tal-kawża: il-Kroat
   
      Partijiet
   
   
      Rikorrenti: Il-Kummissjoni Ewropea (rappreżentanti: M. Mataija, T. Scharf, G. von Rintelen, aġenti)
   
      Konvenuta: Ir-Repubblika tal-Kroazja
   
      Talbiet
   
   
               —
            
            
               tikkonstata li, peress li ma adottatx, fil-21 ta’ Marzu 2016, il-liġijiet, ir-regolamenti u d-dispożizzjonijiet amministrattivi neċessarji sabiex tikkonforma mad-Direttiva 2014/17/UE tal-Parlament Ewropew u tal-Kunsill, tal-4 ta’ Frar 2014, dwar kuntratti ta’ kreditu għall-konsumaturi marbutin ma’ proprjetà immobbli residenzjali u li temenda d-Direttivi 2008/48/KE u 2013/36/UE u r-Regolament (UE) Nru 1093/2010 (ĠU 2014, L 60, p. 34) jew, fi kwalunkwe każ, billi ma nnotifikatx dawk id-dispożizzjonijiet lill-Kummissjoni, ir-Repubblika tal-Kroazja naqset milli twettaq l-obbligi tagħha taħt l-Artikolu 42(1) ta’ din id-direttiva;
            
         
               —
            
            
               tikkundanna lir-Repubblika tal-Kroazja, taħt l-Artikolu 260(3) TFUE, tħallas multa ta’ ammont ta’ EUR 9 865,40 għal kull jum mid-data li fiha tingħata s-sentenza li tikkonstata l-ksur tal-obbligu ta’ komunikazzjoni tal-miżuri ta’ traspożizzjoni tad-Direttiva ċċitata iktar ’il fuq;
            
         
               —
            
            
               tikkundanna lir-Repubblika tal-Kroazja għall-ispejjeż.
            
         
      Motivi u argumenti prinċipali
   
   Ir-Repubblika tal-Kroazja ma ssodisfatx l-obbligu tagħha li tikkomunika l-miżuri ta’ traspożizzjoni tad-Direttiva 2014/17/UE fit-terminu previst fl-Artikolu 42(1) tagħha.